Джансу Дере – Уикипедия
Джансу Дере (на турски: Cansu Dere) е турска актриса и модел.
14 октомври 1980 г. (39 г.)
Кенан Имирзалъолу (2006)
Джем Йълмаз (2008-12)
Съла, (Завръщане)
Ейшан, (Езел)
Зейнеп, (Майка)
cansudere.org ((tr))
Джансу Дере в Общомедия
Джансу Дере е родена на 14 октомври 1980 година в град Анкара, Турция. Отраства в семейство на гръцки емигранти.[1] Когато е съвсем малка, се премества с близките си в Измир. Актрисата споделя, че дните в егейския град са били най-щастливите в живота ѝ, въпреки че често се налагало да остава сама. Родителите ѝ работят много и младото момиче се обръща към богата библиотека в дома. Започва да чете разнообразна литература, като силно впечатление ѝ правят руските класици. Любимия писател ѝ е Достоевски.[2] Джансу проявява особен интерес и към историята.
Средното си образование бъдещата актриса получава в Измир, по-късно завършва „археология“ в Истанбулския университет,[1] но няма нито ден стаж по специалността си. Въпреки това Джансу споделя, че историята и археологията винаги ще останат в сърцето ѝ.[2] По време на следването си красивата студентка печели университетски конкурс по красота. Този успех ѝ дава самочувствие да се яви на „Мис Турция“ 2000, където става една от подгласничките. След конкурса стартира кариерата ѝ на професионален модел. Взима участие в много фотосесии и модни дефилета във Франция, Италия и Турция. По същото време Джансу започва да се снима в телевизията. Изявява се като водеща в редица музикални, модни и детски конкурси. Снима се в рекламни клипове. Образът на красавицата дълго време съпътства марките „Ейвън“ и „Магнум“. През 2012 г. става първата турска актриса, избрана за лице на „Лореал“ Париж.
От 2002 г. Джансу започва да се снима в сериали и филми. Телевизионният ѝ дебют е в сериала „Здрач“, където за първи път играе с Кенан Имирзалъолу. През следващите години актрисата се превъплъщава в образа на Назан в комедийния сериал „Метро палас“. Продукцията скоро е свалена от екран, поради нисък рейтинг. През 2005 г. Джансу получава ролята на Джейлая в сагата „Есенен пожар“. Сценаристът и режисьор Гюл Оуз я кани да участва в новия си сериал „Завръщане“, който пожънва успех в редица европейски страни. По същото време получава главна роля във филма „Последният отоманец – Поразяващият Али“, където отново си партнира с Имирзалъолу. Лентата е посрещната топло от критиката и зрителите. След завършека на „Завръщане“ Джансу прави ярка роля в психологическата драма „Горчива любов“.
През 2009 г. актрисата изгражда образа на Ейшан в една от най-скъпите и успешни турски продукции „Езел“. За ролята Джансу получава номинация за наградите „Исмаил Джем“ за най-добра актриса на годината. След финала на „Езел“ тя става една от най-добре платените актриси в Турция. Успешно се присъединява към кастинга на третия сезон на „Великолепният век“. Там се превъплъщава в ролята на персийската принцеса Ферузе, която се бори за сърцето на султан Сюлейман.[2]
Джансу Дере има редица връзки с известни мъже. Докато текат епизодите на „Завръщане“, турските таблоиди спрягат любовна връзка между нея и екранния ѝ партньор Мехмет Акиф Алакурт. След снимките обаче Алакурт заявява, че сериалът е последният продукт, който прави с актрисата, поради неприемливото ѝ поведение. Актьорът прибавя, че между двамата не може да има дори и приятелство. От своя страна Джансу споделя, че Алакурт е грубиян, с когото се надява повече да не работи.[2]
По време на снимките на „Езел“ актрисата изживява кратка любовна авантюра с екранната си половинка Кенан Имирзалъолу. Има романтична връзка с известния турски карикатурист, актьор и режисьор Джем Йълмаз, която продължава четири години. Двамата стигат до годеж през лятото на 2011 г. Тогава актрисата разбира, че бъдещият ѝ годеник има връзка с нейната колежка и приятелка Аху Яту. Джансу слага край на отношенията между двамата. Няколко месеца по-късно Йълмаз оповестява, че очаква дете и ще се жени за новата си приятелка.
Красивата актриса споделя, че обича пътуванията. В свободното си време се занимава с фотография. Води здравословен начин на живот – не консумира алкохол, цигари и спортува няколко пъти седмично.[2]
2002 Здрач Дуру
2003 Alacakaranlı Ърмак Бозоулу Сериал
2004 Метро палас Назан Сериал
Avrupa Yakası Гост актриса Сериал
2005 Есенен пожар Джейлян Сериал
2006 Завръщане Съла Сериал
Последният отоманец – Поразяващия Али Дефне Филм
Karanlıkta Makyaj Джансу Филм
Kabuslar Evi: Takip Köylü Esma Филм
2009 Горчива любов Ойа Филм
Yahşi Batı Mary Lou Филм
Altın Kızlar Гост актриса Сериал
Totally Spies: Casus Kızlar Alex – Mandy
Езел Ейшан Сериал
2011 El Yazısı Зейнеп Филм
2011 Behzat Ç. Seni Kalbime Gömdüm Сонгюл Филм
2013 Великолепният век Ферузе Сериал
2016 Майка Зейнеп Сериал
2018 Личност Невра Елмас Сериал
↑ а б Джансу Дере // Haberler.com ((tr))
↑ а б в г д Коева, Стефка. „Искам да заснема всяко кътче на земята“. // TV Сага 6 (619). 5-11 февруари 2015. с. 6.
Джансу Дере в SinemaTurk ((tr))
Джансу Дере в IMDb ((en))
Джансу Дере в Diziler.com ((tr))
Джансу Дере в Beyazperde.com ((tr))
Фотогалерия на Джансу Дере във Fanpix.net ((en))
Взето от „https://bg.wikipedia.org/w/index.php?title=Джансу_Дере&oldid=9408748“.
Последна промяна: в 18:36, на 5 април 2019
Последната промяна на страницата е извършена на 5 април 2019 г. в 18:36 ч.